ಕೊರೊನಾ ನಿಯಂತ್ರಣಕ್ಕೆ ಎಲ್ಲರು ಮುಂದಾಗಿ: ಸಚಿವ ಸಿ.ಸಿ.ಪಾಟೀಲ. ಗದಗ,ನ.೨೧ಹಿ.ಸ: ಮಹಾಮಾರಿ ಕೋವಿಡ್೧೯ ಸೋಂಕಿಗೆ ಲಸಿಕೆ ಬರುವವರೆಗೆ ಸಾರ್ವಜನಿಕರು ಜಾಗೃತರಾಗಿ ಇರಬೇಕು. ನಿರಂತರ ಮಾಸ್ಕ ಧರಿಸುವಕೆ ಮರೆಯಬಾರದು. ನಮ್ಮ ಮಾಸ್ಕ ನನ್ನ ಲಸಿಕೆ ಎಂದು ಅರಿತು ಸೋಂಕು ನಿಯಂತ್ರಣಕ್ಕೆ ಮುಂದಾಗಬೇಕು ಎಂದು ರಾಜ್ಯ ಗಣಿ ಮತ್ತು ಭೂವಿಜ್ಞಾನ ಇಲಾಖೆ ಹಾಗೂ ಗದಗ ಜಿಲ್ಲಾ ಉಸ್ತುವಾರಿ ಸಚಿವ ಸಿ.ಸಿ. ಪಾಟೀಲ ಅವರು ಶನಿವಾರ ಹೇಳಿದರು.ಗದಗ ಜಿಲ್ಲೆಯ ನರಗುಂದ ಪುರಸಭೆ ಆವರಣದಲ್ಲಿ ಕೋವಿಡ್೧೯ ಸೋಂಕು ಹರಡುವಿಕೆ ತಡೆಗಟ್ಟುವ ಕುರಿತು ಅರಿವು ಮೂಡಿಸಲು ವಾರ್ತಾ ಮತ್ತು ಸಾರ್ವಜನಿಕ ಸಂಪರ್ಕ ಇಲಾಖೆಯಿಂದ ಏರ್ಪಡಿಸಲಾದ ವಿಶೇಷ ಜಾಗೃತಿ ಪ್ರಚಾರ ಕಾರ್ಯಕ್ರಮದ ಬೃಹತ್ ಎಲ್.ಇ.ಡಿ. ವಾಹನಕ್ಕೆ ಸಚಿವರು ಹಸಿರು ನಿಶಾನೆ ತೋರುವ ಮೂಲಕ ಚಾಲನೆ ನೀಡಿ ಅವರು ಮಾತನಾಡಿದರು. ಗದಗ ಜಿಲ್ಲೆಯಲ್ಲಿ ಕೋರೊನಾ ಸೋಂಕು ನಿಯಂತ್ರಿಸುವಲ್ಲಿ ಸಾರ್ವಜನಿಕರ ಸಹಕಾರದೊಂದಿಗೆ ಜಿಲ್ಲಾಡಳಿತ ತಾಲ್ಲೂಕಾಡಳಿತ ಸಫಲವಾಗಿವೆ. ಸೋಂಕಿಗೆ ಸೂಕ್ತ ಲಸಿಕೆ ಬರುವವರೆಗೂ ಸಹ ಕೊರೋನಾದಿಂದ ಮುಕ್ತಿ ಸಿಕ್ಕಿದೆ ಎಂದು ಬಾವಿಸದೇ, ಎಲ್ಲರೂ ನಿರಂತರ ಮಾಸ್ಕ ಧರಿಸಿ, ಸಾರ್ವಜನಿಕವಾಗಿ ಹೊರಗಡೆ ಬಂದಲ್ಲಿ ಸಾಮಾಜಿಕ ಅಂತರ ಕಾಯ್ದುಕೊಳ್ಳಬೇಕು. ಆಗಾಗ್ಗೆ ಸೋಪಿನಿಂದ ಸ್ವಚ್ಚವಾಗಿ ಕೈಕಾಲುಗಳನ್ನು ತೋಳೆದುಕೊಳ್ಳಬೇಕು, ಹಾಗೂ ವಯಕ್ತಿಕ, ಸಾಮಾಜಿಕ ಸುಚ್ಚಿತ್ವದೇಡೆಗೆ ಎಲ್ಲರು ಗಮನ ಹರಿಸಬೇಕು ಎಂದರು. ಗುಜರಾತ ರಾಜ್ಯದಲ್ಲಿ ಸೋಂಕು ಅಧಿಕವಾಗುತ್ತಿರುವುದರಿಂದ ಪುನಃ ರಾತ್ರಿ ಕರ್ಪ್ಯು ವಿಧೀಸಿದ್ದಾರೆ. ಹಾಗೂ ದೆಹಲಿಯಲ್ಲಿ ಪ್ರತಿದಿನ ಸೋಂಕಿತರ ಸಂಖ್ಯೆ ಆಧಿಕವಾಗುತ್ತಿರುವುದನ್ನು ಎಲ್ಲರು ಗಮನಿಸಿ, ನಿಮ್ಮ ಸುರಕ್ಷೆ ನಿಮ್ಮ ಕೈಯಲ್ಲಿದೇ. ಎಲ್ಲರೂ ಸಾಮಾಜಿಕ ಸ್ವಾಸ್ಥ ಕಾಪಾಡುವುದರೋಂದಿಗೆ ಕುಟುಂಬ ಹಾಗೂ ವಯಕ್ತಿಕ ಆರೋಗ್ಯದೆಡೆಗೆ ನಿಗಾವಹಿಸಬೇಕು ಎಂದು ಸಚಿವ ಸಿ.ಸಿ. ಪಾಟೀಲ ಅವರು ನುಡಿದರು. ವಾರ್ತಾ ಮತ್ತು ಸಾರ್ವಜನಿಕ ಸಂಪರ್ಕ ಇಲಾಖೆ ಸಹಾಯಕ ನಿರ್ದೇಶಕ ವಸಂತ ಬಿ ಮಡ್ಲೂರ, ಕೋವಿಡ್೧೯ ಸೋಂಕು ನಿಯಂತ್ರಣ ಕುರಿತ ಎರಡು ವಿಶೇಷ ಎಲ್.ಇ.ಡಿ. ಜಾಗೃತಿ ಪ್ರಚಾರ ವಾಹನಗಳು ಜಿಲ್ಲೆಯ ೭ ತಾಲೂಕುಗಳ ಆಯ್ದ ೧೮೦ ಗ್ರಾಮಗಳಲ್ಲಿ ಪ್ರತಿದಿನ ೧೦ ಗ್ರಾಮಗಳಂತೆ ನವೆಂಬರ್ ೧೪ ರಿಂದ ಜಾಗೃತಿ ಮೂಡಿಸಲಾಗುತ್ತಿದೆ ಎಂದರು. ಕಾರ್ಯಕ್ರಮದಲ್ಲಿ ನರಗುಂದ ಪುರಸಭೆ ಅಧ್ಯಕ್ಷೆ ಶ್ರೀಮತಿ ಭಾವನಾ ಪಾಟೀಲ, ಉಪಾದ್ಯಕ್ಷ ಪ್ರಶಾಂತ ಜೋಷಿ, ತಹಶೀಲ್ದಾರ ಪ್ರಶಾಂತ, ಎಂ.ಎಸ್.ಪಾಟೀಲ, ಅಜ್ಜಪ್ಪ ಸೇರಿದಂತೆ ಹಲವರು ಹಾಜರಿದ್ದರು. ಹಿಂದುಸ್ತಾನ ಸಮಾಚಾರಶ.ಕು ಎಂ ವೈ ಎಂ.ಎಸ್.